যুগপোযোগী প্রফেশনাল প্রশিক্ষণ ভালো একটি ক্যারিয়ার গড়তে সহায়ক। ক্যারিয়ার গঠনে এমন-ই একটি ফলপ্রসূ প্রশিক্ষণ প্যাটার্ন ডিজাইন অ্যান্ড ক্যাড। আমাদের দেশের পোশাক শিল্প বর্তমানে সারাবিশ্বেই বিখ্যাত। আমাদের দেশে এই খাতের প্রতিষ্ঠানের সংখ্যাও কম নয়। তাই এই বিষয়ে প্রয়োজনীয় প্রশিক্ষণ নিলে ভালো একটি ক্যারিয়ার গড়া কঠিন নয়, শুধু দেশে নয় বর্তমান বিশ্ববাজারে পোশাক শিল্পের বিপুল চাহিদার কারণে অন্যসব পেশার চেয়ে এ পেশায় চাকরি পাওয়া অনেক সহজ। বিভিন্ন দেশে এই পেশাদারদের কর্মসংস্থানের সুযোগ রয়েছে। বর্তমানে গার্মেন্টস পন্য রপ্তানিতে অভূতপূর্ব উন্নতি সাধিত হওয়ায় পোশাক শিল্পে সবচেয়ে বেশি কর্মসংস্থান সৃষ্টি হয়েছে। আমাদের দেশের মানুষের মধ্যে একটি প্রচলিত ধারণা রয়েছে যে কেবল মাত্র কম শিক্ষিত লোকজনই পোশাক শিল্পে চাকরি করে থাকে, আসলে এ কথাটি সঠিক নয়। বাস্তবক্ষেত্রে এই শিল্পে সবচেয়ে বেশি বেতন সম্পন্ন টেকনিক্যাল এবং ডিজাইন সংশ্লিষ্ট পোস্টের কাজ গুলি করে থাকে বিদেশ থেকে আসা বিদেশী বিশেষজ্ঞরা।বাংলাদেশের মোট জাতীয় রপ্তানি আয়ের সিংহভাগই (৮০%) আসে তৈরি পোশাক শিল্প থেকে। ২০১৭ সালে যার মূল্যমান ২৫ বিলিয়ন ইউ,এস, ডলার। বাংলাদেশ গার্মেন্টস মানুফেকচারস এন্ড এক্সপোর্টারস অ্যাসোসিয়েশান (বি,জ,এম,ই,এ) এর তথ্য মতে ২০২১ সাল নাগাদ অর্থাৎ বাংলাদেশের বয়স যখন হবে ৫০ বছর তখন তৈরি পোশাক শিল্পের রপ্তানির লক্ষ মাত্রা হবে ৫০ বিলিয়ন ইউ,এস, ডলার। এই দ্বিগুণ লক্ষ্যমাত্রা অর্জন করতে হলে দরকার প্যাটার্ন ডিজাইন অ্যান্ড ক্যাড জানা আর অসংখ্য দক্ষ কর্মী। তৈরি পোশাক শিল্পে এই কর্মসংস্থানের চাহিদা শুধু বর্তমানে নয় আগামী ১০বছরেও শেষ হবে না।